b"\n_START_ARTICLE_\n(Marie's the Name) His Latest Flame\n_START_PARAGRAPH_\n\xc2\xab(Marie's the Name) His Latest Flame\xc2\xbb er en amerikansk sang med melodi og tekst av Doc Pomus og Mort Shuman. Den ble skrevet for Elvis Presley, som var den f\xc3\xb8rste til fremf\xc3\xb8re den. \xc2\xab(Marie's the Name) His Latest Flame\xc2\xbb var \xc3\xa9n av 25 sanger som Pomus og Shuman skrev for Presley._NEWLINE_Sangen ble spilt inn av Presley i RCA Studio B, Nashville, 26. juni 1961. Den ble utgitt p\xc3\xa5 singlen RCA 47-7908 8. august 1961. Produsent var Steve Sholes og tekniker var Bill Porter._NEWLINE_B-siden var \xc2\xabLittle Sister\xc2\xbb._NEWLINE_Den relativt intense melodien med en Bo Diddley-beat gjorde det godt b\xc3\xa5de p\xc3\xa5 pop og adult contemporary-radiostasjonene._NEWLINE_Men selvom l\xc3\xa5ten var skrevet for Elvis s\xc3\xa5 var det Del Shannon som ble den f\xc3\xb8rste til \xc3\xa5 spille den inn 21 Juni, 1961, og til \xc3\xa5 gi den ut noen dager senere._NEWLINE_Coverversjoner har blitt spilt inn p\xc3\xa5 plate av  alternativrockbandet The Smiths (som en del av en live medley med dets sang \xc2\xabRusholme Ruffians\xc2\xbb, som fulgte en identisk akkordprogresjon), punkbandet The Misfits, heavy metal-bandet Scorpions, det italienske alternativrock-bandet Verdena samt Brian May._NEWLINE_El Vez spilte inn en singleversjon med den lett endrede tittelen \xc2\xab(Maria's the Name) of His Latest Flame\xc2\xbb._NEWLINE_Den ble ogs\xc3\xa5 utgitt som coverversjon med hjemmeinnspillingsartisten R. Stevie Moore p\xc3\xa5 hans album Everything fra 1984._NEWLINE_Undergrunnsbandet \xc2\xabeaster\xc2\xbb fra Los Angeles (med medlemmer fra den tidlige punkscenen: Danny Dean og Mike Ness p\xc3\xa5 gitar, Chad Carrier p\xc3\xa5 bass og Korky p\xc3\xa5 trommer) spilte inn sangen. Den var med p\xc3\xa5 CD-platen Greatest Hits, som ble utgitt i 2008, men endret tittelen til \xc2\xabLatest Flame\xc2\xbb.\n_START_SECTION_\nNorsk versjon\n_START_PARAGRAPH_\nEldar V\xc3\xa5gan har skrevet en norsk tekst. Den norske tittelen er \xc2\xabG\xc3\xa5 for gull\xc2\xbb. Vazelina Bilopph\xc3\xb8ggers har spilt inn sangen. Den ble utgitt p\xc3\xa5 albumet G\xc3\xa5 for gull! (Slagerfabrikken/Opal SLP 99008 (LP), Slagerfabrikken/Opal SCD 99008 (CD)) i 1987."